Sandy Carmichael

Alexander Bennett "Sandy" Carmichael (Glasgow, 1944ko otsailaren 2a - 2021eko urriaren 27a) eskoziar errugbilaria izan zen, harroin postuan aritzen zena.

West of Scotland taldean eta probintzia mailan Glasgow District taldean jokatu zuen.

1967tik 1978ra 59 partida jokatu zituen Eskoziako errugbi selekzioarekin. Gainera, 1971n British and Irish Lionsek Zeelanda Berrira egindako biran eta 1974an Hegoafrikara egindako biran parte hartu zuen. Zeelanda Berrirako biran, bost haustura izan zituen aurpegiko hezurretan, ukabilkaden ondorioz.

1977an Britainiar Inperioaren Ordenako kide izendatu zuten. Aitona Alec Bennettek Celtic Glasgowen eta Eskoziako selekzioan jokatu zuen futbolean.

 Erreferentziak 

Kategoria:Glasgowtarrak
Kategoria:Eskoziako errugbilariak